Diari Oficial de la Generalitat Valenciana


Sumari del DOGV 5073, del 18-08-2005 (2005/9446)

Informació pública de l'emissió, en període voluntari, de recursos permanents de la Cambra Oficial de Comerç, Indústria i Navegació d'Alacant, corresponent a l'exercici 2005.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5073

Data del DOGV
:   18-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/9446


Organisme emissor
:   Cambra Oficial de Comerç, Indústria i Navegació - Alacant

Tipus de document
:   Anunci

Informació pública de l'emissió, en període voluntari, de recursos permanents de la Cambra Oficial de Comerç, Indústria i Navegació d'Alacant, corresponent a l'exercici 2005. [2005/9446]
  
Complint la Llei 3/1993, 22 de març, Bàsiques de les Cambres Oficials de Comerç, Indústria i Navegació, en els articles 6, 12, 13 i 14 (Boletín Oficial del Estado número 70, de 23.03.1993) i article 62 de la Llei 12/1996, de 30 de desembre, de Pressupostos Generals de l'Estat per a 1997 (Boletín Oficial del Estado de 31.12.1996), i la Llei 11/1997, de 16 de desembre, de la Generalitat Valenciana, de Cambres Oficials de Comerç, Indústria i Navegació de la Comunitat Valenciana (Diari Oficial de la Generalitat Valenciana 3.145 de 18.12.1997), esta Cambra Oficial de Comerç, Indústria i Navegació comunica als seus electors contribuents haver posat al cobrament les exaccions següents, exigibles segons la llei:
  
- IAE: article 12.1.a) de la Llei 3/1993, modificada per la disposició addicional sexta i conforme a la disposició transitòria novena de la Llei 51/2002.
  
- IRPF: una exacció de l'1,5 per 1.000 girada sobre els rendiments a què es referix la secció 3ª del capítol primer del títol II de la Llei 40/1998, de 9 de desembre, de l'Impost sobre la Renda de les Persones Físiques, quan deriven d'activitats incloses en l'article 6 de la Llei 3/1993 (article 62 de la Llei 12/1996)
  
- Impost de Societats: l'article 62 de la Llei 12/1996 establix que el tipus aplicable a cada un dels trams de quota serà el que s'indica a continuació:
  
Trams/euros: de 0,01 a 60.101,21. Percentatge: 0,75%.
  
De 60.101,22 a 601.012,10; 0,70%.
  
De 601.012,11 a 3.005.060,52; 0,65%.
  
De 3.005.060,53 a 6.010.121,04; 0,55%.
  
De 6.010.121,05 a 42.307.173,09; 0,45%.
  
De 72.504.312,10 a 89.934.970,18; 0,30%.
  
De 28.431.532,14 a 92.972.629,14;0,15%.
  
Més de 66.590.348,18; 0,01%.
  
Terminis per a efectuar l'ingrés: de conformitat amb la Llei 58/2003, de 17 de desembre, General Tributària:
  
- Notificacions entre els dies 1 i 15 de cada mes, fins al dia 20 del mes següent o hàbil posterior.
  
- Notificacions entre els dies 16 i últim de cada mes, fins al dia 5 del segon mes o hàbil posterior.
  
Finalitzat el període de pagament voluntari, el cobrament de les quotes impagades serà tramitat conforme al procediment de recaptació en via de constrenyiment, amb els recàrrecs i interessos corresponents.
  
Formes de realitzar l'ingrés:
  
- Pagament en qualsevol de les entitats bancàries següents: Caixa d'Estalvis del Mediterrani, Bancaixa, BBVA, Banco de Valencia, Ruralcaja, Banco Popular, Caja Murcia, i Banco Guipuzcoano.
  
- En les nostres oficines de recaptació a:
  
Alacant: C/ Sant Ferran, núm. 4.
  
Elx: C/ Marià Benlliure, núm. 4.
  
Dénia: C/ Ramón i Cajal, núm. 12.
  
Recursos: de conformitat amb la Llei 58/2003, de 17 de desembre, General Tributària:
  
- Notificacions entre els dies 1 i 15 de cada mes, fins al dia 20 de tal mes o hàbil posterior.
  
- Notificacions entre els dies 16 i últim de cada mes, fins al dia 5 del mes següent o hàbil posterior.
  
Reclamació economicoadministrativa davant el Tribunal Economicoadministratiu Regional de València o Secretaria Delegada a Alacant, sense perjuí del recurs de reposició previ, amb caràcter potestatiu, davant la Cambra Oficial de Comerç, Indústria i Navegació d'Alacant. Ambdues vies no poden simultaniejar-se.